தேர்தல்காலத்தில் அவர் ஒதுங்கியிருந்தமை மற்றும் வடமாகாண அபிவிருத்தி விடயங்களில் மேலும் பலவற்றை செய்திருக்க முடியும் ஆகியன தொடர்பிலேயே தலைவரிடத்தில் மனக்குறைகள் காணப்படுகின்றன. இந்த விடயங்களைப் பொறுத்தவரையில் முதலமைச்சர் ஆகக்குறைந்தது 2015ஆம் ஆண்டு பொதுத்தேர்தலின் இறுதி பிரசாரக் கூட்டத்திலாவது பங்கேற்றிருந்திருந்தால் இவ்வளவு தூரம் நிலைமைகள் மோசமடைந்திருக்காது என்பதோடு கட்சிக்குள்ளே இருந்துகொண்டே பேச்சுக்களை நடத்தி தீர்வுகளை எடுத்திருக்கலாம் அந்த விடயத்தில் குறைபாடான நிலையொன்று ஏற்பட்டு விட்டது என்பதே எனது நிலைப்பாடாகவும் உள்ளது.